《省僚夜集南馆观教坊乐部》
明代·徐学谟

一去湘江散酒徒，重开蛮馆夜呼卢。
休怜前席心飞动，且问当年兴有无。
老去梨园犹黑发，春来桃树更玄都。
醉看残月摧归客，谁倩玲珑马上扶。

作者简介：（1522—1593）明苏州府嘉定人，字叔明，一字子言，号太室山人。嘉靖二十九年进士，授兵部主事。后为荆州知府，景恭王之藩德安，欲夺城北沙市地，学谟力抗不予，为王所劾。下抚按逮问，改官。荆人遂称沙市为徐市。万历中，累迁右副都御史，官至礼部尚书。有《世庙识馀录》、《万历湖广总志》等。